jkorsvik/nowiki_second_scrape_merged huggingface dataset:
Eilén Brenne

Eilén Brenne (født 27. april 2003) er en norsk friidrettsutøver, som representerer Herkules Friidrett. Hun konkurrerer i sprintløp og mellomdistanseløp, og ble nordisk juniormester på 800 meter i 2019. Hennes beste nasjonale resultat er fjerdeplass på 800 meter under NM i friidrett 2019.


== Idrettsresultater ==


=== Sesongen 2018 ===
Brenne deltok i Världsungdomsspelen 2018, og fikk der andreplass på 800 meter som beste resultat i J15-klassen. Hun deltok i U20-klassen under Junior-NM i friidrett 2018, og kom der på fjerdeplass på 800 meter. Hun vant 800 meter i J15-klassen under UM i friidrett 2018. 


=== Sesongen 2019 ===
Hun vant 800 meter i J17-klassen under Världsungdomsspelen 2019. Hun representerte Norge under Sommer-EYOF 2019 (European Youth Olympic Summer Festival), og kom der på femteplass på 800 meter med ny personlig rekord på 2:07,19. I august deltok hun i NM i friidrett 2019, der hun kom på fjerdeplass på 800 meter, og under Junior-NM i friidrett 2019 fikk hun gull på 800 meter og bronse på 400 meter, i klassen U20. Hun vant 800 meter under Nordisk juniormesterskap i friidrett 2019 (U20), foran hhv. Nathalie Blomqvist fra Finland og Anne Hjort Arntsen fra Norge. 


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Argentinamaur

Argentinamaur (Linepithema humile) er en maurart. Den er tatt med i Verdens naturvernunions liste over de 100 mest skadelige invaderende artene i verden.Arbeiderne er små, 2–3 mm lange og brune. Hannene har vinger og er 2,8–3 mm lange og mørkebrune. Dronningene er 4,5–5 mm lange og mørkebrune. Unge dronninger har vinger. Hvis man knuser arbeidere mellom fingrene, er det ingen spesiell lukt, noe som skiller argentinamaur fra mange andre arter i underfamilien Dolichoderinae. Arten er en alteter som foretrekker flytende føde. Den var opprinnelig utbredt i nedslagsfeltet til elva Paraná i nordlige Argentina, sørlige Brasil og Paraguay.Argentinamauren har fulgt med godstransport og har spredt seg til store deler av verden. Den foretrekker middelhavsklima og er ikke så vanlig i områder med kaldt eller tropisk klima. Arten bygger bol under løv og steiner, men kan også finnes innendørs. Den etablerer seg helst i områder som er påvirket av mennesker, men kan også invadere naturlige økosystemer.I det opprinnelige utbredelsesområdet er ulike kolonier aggressive mot hverandre, men de innførte bestandene danner «superkolonier» uten aggresjon mellom individene. I Sør-Europa finnes det to superkolonier, og den største strekker seg over 6000 km.Arten er skadelig på mange måter. Den fortrenger nesten alle opprinnelige maurarter og andre leddyr. Dette fører til stor endringer i økosystemene og påvirker også naturlig forekommende virveldyr. Ett eksempel er kystområdene i California der bestandene av paddeiguaner (Phrynosoma) er sterkt redusert. Disse øglene eter store maur, som nesten er borte, mens argentinamauren er for liten til å ete.Argentinamaur har et mutalistisk forhold til forskjellige arter av nebbmunner der den beskytter de sugende insektene og til gjengjeld får honningdugg i belønning. Dette kan føre til store avlingstap.I Norge ble argentinamaur første gang oppdaget i Sandnes i 2005. Den er senere funnet i Oslo i 2012 og 2015. Det er usikkert om den kan etablere seg utendørs i Norge. I Fremmedartslista 2018 er arten vurdert som høy risiko på grunn av begrenset invasjonspotensial og høy økologisk effekt.


== Referanser ==


== Eksterne lenker ==
(en) argentinamaur i Encyclopedia of Life 
(en) argentinamaur i Global Biodiversity Information Facility 
(no) argentinamaur hos Artsdatabanken 
(sv) argentinamaur hos Dyntaxa 
(en) argentinamaur hos Fauna Europaea 
(en) argentinamaur hos ITIS 
(en) argentinamaur hos NCBI 
(en) Kategori:Linepithema humile – bilder, video eller lyd på Wikimedia Commons 
Linepithema humile – detaljert informasjon på Wikispecies
Bomullsmellus

Bomullsmellus (Bemisia tabaci)  er en plantelus. Den er tatt med i Verdens naturvernunions liste over de 100 mest skadelige invaderende artene i verden.
Den er omtrent 1 mm lang. Kroppen og begge vingeparene er dekket av et hvitt, melaktig sekret. Arten lever av saft som suges fra ulike planter. Den formerer seg raskt og kan ha 11–15 generasjoner i løpet av et år.
Bomullsmellus stammer antagelig fra Asia. Den finnes nå over hele verden, men i kjølige strøk som Nord-Europa, forekommer den bare i drivhus. I Fremmedartslista 2018 er den ikke vurdert ettersom den sannsynligvis ikke vil etablere seg i norsk natur i løpet av de neste 50 år.
Arten gjør stor skade både ved å suge plantesaft og ved å overføre virus. I tropiske og subtropiske land er den et skadedyr på blant annet maniok, bomull, søtpotet, tobakk og tomat. Den utvikler raskt resistens mot insektmidler.


== Referanser ==


== Litteratur ==
«Bemisia tabaci (tobacco whitefly)». Invasive Species Compendium. Besøkt 9. juli 2020. 
«Bomullsmellus Bemisia tabaci». Fremmedartsbasen 2018. Artsdatabanken. Besøkt 9. juli 2020. 
A. Sundbye og N.S. Johansen (2005). «Bomullsmellus». Infoserie om karanteneskadegjørere. Mattilsynet. 
S. Lowe, M. Browne, S. Boudjelas og M. De Poorter (2000). «100 of the World’s Worst Invasive Alien Species: a selection from the Global Invasive Species Database» (PDF). Published by The Invasive Species Specialist Group (ISSG) a specialist group of the Species Survival Commission (SSC) of the World Conservation Union (IUCN). CS1-vedlikehold: Flere navn: forfatterliste (link)


== Eksterne lenker ==
(en) bomullsmellus i Encyclopedia of Life 
(en) bomullsmellus i Global Biodiversity Information Facility 
(no) bomullsmellus hos Artsdatabanken 
(sv) bomullsmellus hos Dyntaxa 
(en) bomullsmellus hos Fauna Europaea 
(en) bomullsmellus hos ITIS 
(en) bomullsmellus hos NCBI 
(en) Kategori:Bemisia tabaci – bilder, video eller lyd på Wikimedia Commons 
(en) Bemisia tabaci – galleri av bilder, video eller lyd på Wikimedia Commons 
Bemisia tabaci – detaljert informasjon på Wikispecies
Lindern (husmannsplass)

Lindern var en husmannsplass under Skullerud gård med uviss beliggenhet. Første og eneste gang Lindern er nevnt er i papirer fra 1771. I samme papirer kan man se at plassen Smeden ikke blir nevnt, til tross for at en kan finne plassen i papirer fra 1763. På denne tiden var det vanlig å gi husmannsplasser kallenavn, så en skal ikke se bort ifra at plassen er oppkalt etter gården Lindern. Noe som underbygger dette er at datteren til Karen Cudrio, Anna, giftet seg med Paul Bukier fra Lindern i samme periode. Anna og Paul var foreldrene til Thomas Bukier som overtok Skullerud gård etter Karen Cudrio sin død i 1797. Derfor kan det se ut til at Smeden i en kort periode ble kalt Lindern, eller at det er feil i papirene.


== Referanser ==
Pisserud

Pisserud, også kalt Passerud og Posserud, var en husmannsplass under Skullerud gård som lå øst for Ljanselva og sør for dagens vei opp til Skullerud vannverk. Den er første gang nevnt i 1756 da det var skifte etter en Ole Hansen. Plassen blir da omtalt som Posserud. Hansen var en fattig mann som attpåtil ble dømt for leiermål, og måtte derfor bøte til kongen. I 1771 blir plassen kalt Piisserud, men dette var antakelig en skrivefeil da plassen igjen blir kalt Passerud i senere papirer. Med unntak av i 1790 da det var skifte etter Hans Larsen, hvor plassen blir kalt Pæsserud, og i 1856 hvor plassen kalles Posserud. Også da etter et skifte. 


== Referanser ==
Hølet

Hølet, også kalt Skullerudhullet eller Høle', var en husmannsplass under Skullerud gård som ligger øst for Skraperudtjern i Østmarka i Oslo kommune. Plassen blir først nevnt i 1863. Da bor den svenskfødte Lars Olsen her. Stua står fremdeles og er bebodd.


== Referanser ==
Gendarmerie maritime

Det maritime gendarmeriet er en spesialisert avdeling av det franske gendarmeri, stilt til disposisjon for sjefen for den den franske marine. Ansvaret strekker opptil 200 nautiske mil fra kysten. Det har generell politimyndighet  og kriminalpolitimyndighet og deltar i sjøforsvaret, i sjøredningen, miljøbeskyttelsen og i bevaring av fiskeressursene samt bekjemper smugling og ulovlig innvandring. Det maritime gendarmeri har en stab, tre skvadroner, sju kompanier og 63 grunnenheter samt enheter i Frankrikes oversjøisk områder. Det har 1.899 ansatte i uniform og 24 kystpatruljebåter og 8 havnepatruljebåter.


== Oppdrag ==
Det maritime gendarmeriet sitt ansvar strekker opptil 200 nautiske mil fra kysten. 

Generell politimyndighet under de maritime prefekter og kriminalpolitimyndighet under statsadvokatembetene.
Deltar i sjø- og havnesikkerhet, spesielt i de tre havner av vital interesse, Le Havre, Marseille-Port de Bouc, Marseille-Joliette.
Deltar i sjøforsvaret.
Deltar i sjøredningen.
Deltar i miljøbeskyttelsen.
Deltar i bevaring av fiskeressursene.
Bekjemper smugling og ulovlig innvandring.Kilde:


== Organisasjon ==
Det maritime gendarmeriet er en spesialisert avdeling av det franske gendarmeri, stilt til disposisjon for sjefen for den den franske marine:
Stab og etterforskingsavdeling i Houilles
Tre skvadroner, en for var og en av de tre maritime prefekturer, den Engelske kanal, Atlanten og Middelhavet, med sammenlagt 7 kompanier.
Utdanningssentrum i Toulon
63 grunnenheter, inkludert 24 kystpatruljebåter og 8 havnepatruljebåter, landpatruljer, flyvepatruljer, etterforsking, havnepoliti.
Transmarine enheter i Ny-Caledonia, Réunion, Fransk Guyana, Mayotte, Polynesia, Guadeloupe, Martinique, Dakar og Djibouti.


== Personale ==
Det maritime gendarmeriet har 1.089 ansatte i uniform, inkludert mer enn 281 sjøfolk i fastlands-Frankrike, men også utenlands (7% av personalestyrken), fordelt på følgende måte:
52 offiserer
848 underoffiserer
17 teknisk-administrative underoffiserer
172 hjelpegendarmer på åremål


== Grader og distinksjoner ==
Kilde:


== Patruljebåter ==


== Referanser ==
Hamilton (musikal)

Hamilton er en musikal med musikk og tekst av Lin-Manuel Miranda, som handler om en av USAs grunnleggere, Alexander Hamilton. Den hadde urpremiere 15 2015 i New York «off Broadway». I august ble den flyttet til Richard Rodgers Theatre hvor den per 2020 fortsatt går. Under Tony Awards i 2016 vant musikalen 11 priser, blant annet beste musikal. Musikalen har også vunnet Pulitzer-pris for beste drama, og Grammy-pris for beste musikalalbum.I juni 2020 ble en filmet sceneutgave av musikalen sluppet på strømmetjenesten Disney+.


== Referanser ==


== Eksterne lenker ==
(en) Offisielt nettsted 
(en) Hamilton (musical) – kategori av bilder, video eller lyd på Commons 
(en) Hamilton på MusicBrainz
Russisk toppserie i fotball 2020/21

Russisk toppserie i fotball 2020/21 var den 29. sesongen i Russisk toppserie i fotball. Ligaen startet 8. august 2020 kun 17 dager etter sesongslutt på forrige sesong. Sesongen ble avsluttet 16. mai 2021. 
Zenit St. Petersburg ble mestere for tredje år på rad. Tambov rykket ned etter to sesonger i toppserien, og erklærte seg konkurs etter nedrykket. Rotor Volgograd rykket rett ned etter opprykk i fjor.


== Tabellen ==


== Lagene ==

 


== Referanser ==


== Eksterne lenker ==
(en) Russian Premier League season 2020-21 – kategori av bilder, video eller lyd på Commons
Sagløkka

Sagløkka, også kalt Sagstua, var et sagbruk og husmannsplass under Skullerud gård. Plassen lå like ved Sagdammen i Skulleruddumpa som ble opparbeidet for å gi nok vannkraft til sagbruket. Sagbruket og dets bygninger vest for det som kalles Sagstua skal ha fått stå frem til slutten av siste verdenskrig. I dag er det kun sistnevnte stue som står igjen ved ut- og inn-fartsparkeringen i Skulleruddumpa. Den opprinnelige stua brant ned i 1999, men ble bygget opp igjen i samme stil på starten av 2000-tallet. Det er i dag Miljøprosjektet Ljanselva som disponerer stua. Sagdammen man finner sør for stua er rekonstruert til slik det så ut på 1800-tallet. 


== Referanser ==


== Eksterne lenker ==
«Sagløkka». Kulturminnesøk. Riksantikvaren – Direktoratet for kulturminneforvaltning.
Weathering with You

Weathering with You (japansk: 天 気 の 子, Tenki no Ko, Himmelens barn) er en japansk animert romantisk fantasyfilm fra 2020. Hovedpersonene er en gutt som heter Hodaka og en jente som heter Hina.


== Handling ==
I juni 2021 unnslipper student Hodaka Morishima Kōzu-shima  det urolige hjemmelivet, og reiser til Tokyo. Når fergen han sitter på til byen blir rammet av dårlig vær, blir han reddet av Keisuke Suga - som gir Hodaka visittkortet sitt. Hodaka er blakk og sliter med å finne arbeid, men han møter Hina Amano - en ansatt i en McDonald's. Hun har medlidenhet med ham og gir ham noe å spise. Hodaka møter Suga og hans niese, Natsumi. Suga ansetter ham som sin assistent hos et lite okkult magasin-forlag, hvor de undersøker urbane legender knyttet til alt det uvanlig regnværet i Tokyo. 
De hører en legende om en "solskinnspike" som kan kontrollere været. Hodaka oppdager at Hina bor alene sammen med sin bror Nagi, og de har ingen voksen verge. Hodaka foreslår Hodaka at de starter en virksomhet med Hina som solskinnspike, slik at hun kan fikse været for arrangementer som bryllup og fest. De lager et nettsted for å godta bestillinger, og virksomheten deres blir raskt en stor suksess. Men Hina blir vist på TV når de rydder himmelen før en festival, og nettsiden deres blir oversvømmet med forespørsler - så de bestemmer seg for å avslutte hele virksomheten. En etterforsker hos politiet leter etter Hodaka, fordi familien hans meldte ham som en "savnet person" hos politiet. 
Politiet besøker Hina, og forhører henne samtidig som Hodaka gjemmer seg. De innser at fordi de ikke har noen verge, og moren deres har dødd nylig, kommer barnevernet til å ta dem - og skille barna. Hina sier at kroppen hennes sakte blir til vann, jo mer hun bruker kraften sin. Hun forklarer at hun er årsaken til det unormale været og er ment å være et menneskelig offer, og hennes forsvinning skal bringe været tilbake til det normale. Hodaka lover å beskytte henne, men neste morgen har Hina forsvunnet på himmelen, og alt regnet har stoppet. Hodaka bestemmer seg for å bringe Hina tilbake til jorden.


== Referanser ==


== Eksterne lenker ==
(en) Weathering with you på Internet Movie Database 
(sv) Weathering with you i Svensk Filmdatabas 
(da) Weathering with you i Danmark Nationale Filminstitut 
(fr) Weathering with you på Allociné 
(nl) Weathering with you på MovieMeter 
(en) Weathering with you på AllMovie 
(en) Weathering with you på Rotten Tomatoes 
(en) Weathering with you på Metacritic
Kalværet

Kalværet
 er en øy på ca 250 dekar i Osen kommune i Trøndelag. Kalværet består av øya Kalværet(Østre og Nordre Nakken), Grønnholmen, Huskalværet, Estenskjæret og flere mindre skjær.
Den første registrerte beboer av Kalværet var Peder Kalfverret som i år 1711 betalte skoskatt for 5 personer. I år 1900 bodde det to familier med 17 fastboende på øya.
Kalværet er kjent for å ha en  god havn og det kunne forankres minst 5 listerbåter i havna. 
Kalværet ble brukt som gjestehavn under skreifisket der flere rorslag var innlosjert på øya.
I 1934 ble det frigjort grunn til Statens Havnevesen for anbringelse av 3 fortøyningsbolter og 3 søyler i havnen på Kalværet.
De siste fastboende flyttet fra Kalværet til fastlandet i 1966.

Kalværet har i dag  to fritidseiendommer bestående av 3  hus og 2 naust.


== Referanser ==
Liste over statsledere i 273

Liste over statsledere inneholder statsoverhoder, regjeringsledere og andre ledere som styrer over selvstendige stater og territorier i 273.


== Europa ==
Det galliske riket
Monark –
Tetricus I, keiser av Gallia (271–274)
Tetricus II, medhersker (271–274)
Faustinus, pretendent (273–274)
 Romerriket
Monark – Aurelianus, romerrikets keiser (270–275)
Konsul –
Marcus Claudius Tacitus, Romersk konsul (273)
Julius Placidianus, Romersk konsul (273)
Statsminister – Julius Placidianus, praefectus praetorio (270–275)
Moesia
Guvernør – Marcus Aurelius Sebastianus, prokonsul av Nedre Moesia (272–275)


== Midtøsten og Nord-Afrika ==

Aksum
Monark – Endubis, kongenes konge av Aksum (261–300)
Kongedømmet Iberia
Monark – Aspacures I, konge av Iberia (266–284)
Judea
Høyesteprest – Gamaliel IV, sanhedrins nasi (271–290)
Kongedømmet Kusj
Monark – Maleqorobar, kandake av Kusj (266–283)
Lakhmider
Monark – Amr ibn Adi, lakhmidenes konge (268–295)
Det palmyrenske riket
riket ble gjenerobret av Romerriket
 Romerriket
Det bosporanske rike
Monark –
Tiberius Julius Rhescuporis V, arkont av Bosporos (240–276)
Tiberius Julius Synges, arkont av Bosporos (258–276)
Aegyptus
Guvernør –
Statilius Ammianus, praefectus Alexandreae et Aegypti (271–273)
Gaius Claudius Firmus, praefectus Alexandreae et Aegypti (273)
Ghassanidene
Monark – Tha‘labah ibn Amr, ghassanidenes konge (270–287)


== Asia ==

Anuradhapura
Monark – Jettha Tissa I, konge av Anuradhapura (268–277)
 Arakan
Monark – Thuriya Patipat, konge av Arakan (mytisk) (245–297)
Baekje
Monark – Goi, konge av Baekje (234–286) Burma
Monark – Hti Min Yin, konge av Pagan (mytisk) (243–299)
 Funan
Monark – Fàn Xún, maharaja av Funan (245–289)
Gaya (føderasjon)
Monark – Mapum, konge av Geumgwan Gaya (260–291)
Goguryeo
Monark – Seocheon, konge av Goguryeo (270–292)
Indoskytere
Monark – Datarvharna, parataraja (266–280)
 Japan
Monark – Ōjin, keiser av Japan (mytisk) (270–310)
 Kina
Monark –
Sīmǎ Yán, Kinas keiser i det vestlige Jin (266–290)
Sun Hao, Kinas keiser i Wu (264–280)
Chouchi
Monark – Yáng Fēilóng, chouchistammens høvding (263–296)
Dai (sekstenkongerikene)
Monark – Tuoba Liwei, tuobaklanens høvding (219–277)
Duan Qi
Monark – Qǐzhēn, duanstammens høvding (270–303)
Fanyang
Monark – Sima Sui, fyrste av Fanyang (265–279)
Yuwen
Monark – Yǔwén Mòhuái, yuwenstammens høvding (260–293)
Kusjanriket
Monark –
Vasudeva II, Basileus Basileuon av Kusj (271–300)
Peroz I, kusjansjah av Kusjano-Sassanideriket (246–275)
Pallava
Monark – Bappadevan, pallava-dynastiets raja (250–274)
 Persia
Monark – Bahram I, Persias sjahansjah (271–274)
Vestlige satraper
Monark – Rudrasena II, kṣatrapa (256–278)
 Silla
Monark – Michu, isageum av Saro-guk (262–284)
Vakataka
Monark – Vindhyashakti, Vākāţaka-dynastiets maharaja (248–275)
Xiongnu
Monark – Liu Gaoshengyuan, chanyu av det sørlige Xiongnu (272–309)


== Eksterne lenker ==
A.M.H.J. Stokvis (Leiden,1889): (fr) «Manuel d'Histoire, de Généalogie et de Chronologie de tous les états du globe»
http://my.raex.com/~obsidian/regindex.html Arkivert 26. mai 2010 hos Wayback Machine.
Arne Pran

Arne Pran (født 6. mai 1936 i Bergen, død 7. juli 2020) var en norsk offiser som var brigadesjef i Nord-Norge under Vassdalenulykken i 1986.Pran ble utdannet ved befalsskolen for infanteriet i Sør-Norge i 1957, Krigsskolen i 1960, Hærens stabsskole i 1972 og Forsvarets høgskole i 1984. Han tjenestegjorde i en rekke stillinger, blant annet som kompanisjef ved Garden, som adjutant ved H.K.H. Kronprinsens adjutantstab, som hovedlærer, nestkommanderende og deretter som sjef for Krigsskolen. I 1984 ble han utnevnt til oberst II og sjef for Brigaden i Nord-Norge og ble i 1987 utnevnt til oberst I og infanteriinspektør ved Forsvarets Overkommando/Hærstaben.Som sjef for Krigsskolen på Linderud i tidsrommet 1979 til 1983 ble han i 1982 den første skolesjefen som uteksaminerte kvinnelige kadetter i skolens 232-årige historie. 
Pran avsluttet sin tjeneste i Forsvaret i 1988 og ble deretter direktør i Kreditkassen.
Pran ble i 2016 utnevnt til ridder av 1. klasse av St. Olavs Orden for samfunnsnyttig innsats.


== Referanser ==
Brandis Kemp

Brandis Kemp (født 1. februar 1944 i Palo Alto i California i USA, død 4. juli 2020 i Los Angeles) var en amerikansk skuespiller.


== Biografi ==
Kemp gikk på tre høyere læresteder: San Jose State College, Stanford University (der hun tok mastergrad i drama og litteratur) og American Conservatory Theatre. Hun har fremhevet viktige impulser fra John Lehne, Jered Barclay, Ken McMillan, Gerry Hiken, Negal Jacson og Alan Fletcher.Hun er kjent for sine roller i Fridays og  AfterMASH fra årene 1980 til 1985.
Hun døde i en alder av 76 år i sitt hjem i Los Angeles den 4. juli 2020 med covid-19. Hun hadde også kreft i hjernen.


== Referanser ==


== Eksterne lenker ==
(en) Brandis Kemp på Internet Movie Database 
(sv) Brandis Kemp i Svensk Filmdatabas 
(fr) Brandis Kemp på Allociné 
(en) Brandis Kemp på AllMovie
Ralph McGehee

Ralph Walter McGehee (født 9. april1928 i Moline i Illinois i USA, død 2. mai 2020 i Falmouth i Maine) var en amerikansk etterretningsoffiser.
Han arbeidet i 25 år for Central Intelligence Agency (CIA). Fra 1953 til 1972 hadde han oppdrag i Øst-Asia og Sørøst-Asia. Etter at han forlot CIA skrev han bøker og ble sterkt kritisk til etterretningsorganisasjonen.
McGehee døde 2. mai 2020 av covid-19 i Falmouth i Maine i en alder av 92 år


== Referanser ==


== Eksterne lenker ==
(en) Ralph McGehee på Internet Movie Database
Workday Charity Open

Workday Charity Open er en golfturnering på PGA-touren som avholdes på Muirfield Village Golf Club i Franklin County i Ohio. Den første turneringen ble avholdt 9.-12. juli 2020, uken før The Memorial Tournament på samme bane, som erstatning for John Deere Classic som ble kansellert grunnet koronaviruspandemien i 2019–2020.


== Vinnere ==


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Profil på PGATOUR.com
Kommunal vei 447 (Stavanger)

Kommunal vei 447 i Stavanger går mellom Østervågkaien og Stavanger stasjon i Stavanger. Veien er 0,6 km lang.
Den har blitt omklassifisert fra en delstrekning av fylkesvei 447 til kommunal vei.


== Kommuner og knutepunkter ==

 StavangerKlubbgata 

Kongsgata 


== Referanser ==
Anleggsarbeider

Anleggsarbeider er et yrke innen bygge- og anleggsnæringen. Anleggsarbeidere utfører bygging, drift og vedlikehold av veier, jernbaner, broer, kraftverk og vann- og avløpsanlegg. Anleggsarbeidere kan være betongarbeidere, fjell- og bergverksarbeidere, forskalingssnekkere og jernbindere.Anleggsarbeidere samarbeider gjerne tett med andre yrkesgrupper på en bygge- og anleggsplass, deriblant anleggsmaskinførere, maskinreparatører, elektrikere, asfaltører og anleggsgartnere.


== Se også ==
Rallar


== Referanser ==
Løsarbeid

Løsarbeid er tilfeldig lønnsarbeid der en person ansettes en enkelt dag ad gangen eller i en kort periode. Løsarbeid er ofte ufaglært og manuelt, og ses især i landbruk og bygge- og anleggsnæringen. 
Løsarbeidere kan finne arbeid gjennom organisert arbeidsformidling eller mere uformelt ved å møte opp på velkjente steder, såsom gårder, gatehjørner og plasser. 
I Danmark har betegnelsen løsarbeider (daglejer) især vært knyttet til løsarbeidere ved landbruket, og løsarbeidere var tidligere en viktig arbeidskraft på landet. På 1800-tallet var mange husmenn nødt til å supplere deres innkomst ved å ta arbeid som løsarbeidere på de større bondebruk eller på godsene. Særlig til høsten var det etterspørsel på arbeidskraft, og der ble tilbudt en høyere lønn enn i resten av året. 
I store deler av verden, herunder Syd-Europa, USA, Afrika og Asia er løsarbeid stadig utbredt. I Europa og USA er det ofte tale om immigranter fra henholdsvis Afrika og Latin-Amerika.Både historisk og i dag har løsarbeidere svake arbeidsrettigheter, for eksempel ingen kompensasjon ved sykdom samt risiko for å bli snytt eller utnyttet. Det betyr at ulykker, naturkatastrofer og økonomiske kriser kan føre til arbeidsløshet og sosiale problemer blant løsarbeidere og deres familier. Det sås eksempelvis etter jordskjelvet i Nepal 2015 og under koronaviruspandemien i 2019–2020.Forfatteren Hans Kirk har i romanene Daglejerne og Nye tider fra 1936 og 1939 skildret overgangen fra bonde- til industrisamfunn og husmennenes og løsarbeidernes nye tilværelse som organiserte lønnsarbeidere. 


== Se også ==
Onn
Prekariat


== Referanser ==